**BTS** (հանգըլ՝ 방탄소년단, *Բանգթան Սոնյոնդան*, հայտնի նաև որպես՝ **Bangtan Boys** և **Beyond The Scene**), յոթ անդամից բաղկացած հարավկորեական բոյ բենդ։

Սեպտետը, որը կազմված է RM-ից, Ջին-ից, Շուգա-ից, Ջեյ Հոփ-ից, Ջիմին-ից, Վի-ից և Չոնգուկ-ից, արտադրում է իրենց սեփական երաժշտությունը։ Նրանց երգերի բառերը խոսում են հոգեկան առողջության թեմաների, երիտասարդության խնդիրների, կորուստների և ինքնասիրության մասին։

Խումբը դեբյուտը կատարել է 2013 թվականի հունիսի 13-ին, իրենց առաջին 2 Cool 4 Skool ալբոմի «No More Dream» երգով, որի համար ստացել է մի քանի «Տարվա նոր արտիստ» մրցանակներ, ներառյալ 2013 թվականի MelOn Music Awards և Golden Disc Awards մրցանակաբաշխությունները և 2014 թվականի *Seoul Music Awards* մրցանակաբաշխությունը։ Դեբյուտից մեկ տարի անց նրանք ստացան նշանակալի *Բոնսանգ* մրցանակներ իրենց հետագա` Dark & Wild և The Most Beautiful Moment In Life, Part 1 ալբոմների համար։

Խումբը շարունակեց գերազանցել ինքն իրեն, իրենց երկրորդ ամբողջական ալբոմի` Wings-ի թողարկումով, որը ավելի քան 27 երկրների iTunes-ում զբաղեցրել է առաջին հորիզոնականը։ Ալբոմը նաև դեբյուտ արեց *Billboard 200*-ում 26-րդ հորիզոնականով, որը նշանավորեց ամենաբարձր հորիզոնականը, որը երբևէ Քեյ փոփ ալբոմը գրավել էր, ինչպես նաև BTS-ին որպես առաջին Քեյ փոփ աստղեր, ովքեր մտան այդ չարթ 3 անգամ և մնացին չարթում մեկ շաբաթից ավել։ Հայրենիքում, Հարավային Կորեայում, վաճառքների առաջին ամսում, վաճառվեց «Wings»-ի 681924 օրինակ, կոտրելով նախկին ռեկորդը, առաջին ամսվա վաճառքների համար Gaon-ի չարթում, և հետևաբար դառնալով լավագույն վաճառվող ալբոմը *Gaon*-ի պատմությունում։ Ալբոմի գլխավոր երգը՝ Blood Sweat & Tears-ը (կորեերեն՝ 피 땀 눈물), դարձավ խմբի առաջին երգը, որը գրավեց Gaon Digital Chart-ում առաջին հորիզոնականը։ Խմբի հաջորդ գլխավոր երգը՝ Spring Day-ը (կորեերեն՝ 봄날), նույնպես գրավեց այդ հորիզոնականը, իսկ դրա համապատասխան ալբոմը՝ You Never Walk Alone-ը, գրանցեց ավելի քան 700,000 նախնական պատվեր։ Ընդհանուր, «Wings»-ը վաճառել է 1.5 միլիոն օրինակ, դառնալով BTS-ի առաջին «միլիոն վաճառվողը»։

Ճանաչված լինելով իրենց սոցիալական կայքերի ակտիվության համար, BTS-ը Ֆորբս-ի կողմից ճանաչվել է 2016 թվականի մարտի Թվիթթեր-ում ամենաշատ *Ռեթվիթ* եղած արտիստը։ Այս դեպքերից հետո Թվիթթերը ստեղծեց առաջին Քեյ փոփ Էմոջի-ն, BTS-ի մասնակցությամբ։ 2016 թվականի հոկտեմբերին Billboard-ը տեղադրեց BTS-ին *Social 50* չարթի առաջին հորիզոնականում, դարձնելով նրանց առաջին Քեյ փոփ աստղերը, ովքեր եղան այս չարթում։ *Social 50*-ի չարթի հորիզոնականում նրանք մնացել են 23 հաջորդական շաբաթ։ 2017 թվականին BTS-ը ստացավ նոմինացիա Billboard Music Award-ի «Թոփ սոցիալական արտիստ» անվանակարգում։ Հայտնի լինելով իրենց մեծ միջազգային *Ֆանդոմով* և ամբողջապես վաճառված համերգներով Ասիայում, Եվրոպայում, Ավստրալիայում, Հարավային և Հյուսիսային Ամերիկաներում, BTS-ի ակնառու ելույթները նրանց շնորհել են «Best World Performer*»* մրցանակը 2015 թվականի Mnet Asian Music Awards-ի ժամանակ։ Ընդամենը մեկ տարի անց BTS-ը ստացավ 2016 թվականի «Mnet Asian Music Awards»-ի «Տարվա արտիստ» մրցանակը։

Նրանք 2017 թվականին դարձան առաջին կորեական խումբը, ով ստացավ սերտիֆիկացում *Ձայնագրող ընկերությունների ամերիկյան ասոցիացիա* (RIAA)-ից իրենց «Mic Drop» սինգլի համար, ինչպես նաև առաջին կորեական արվեստագետը, ով գլխավորեց Billboard 200 աղյուսակը իրենց Love Yourself: Tear ստուդիական ալբոմով։ 2020-ին BTS-ը դարձավ կորեական առաջին արվեստագետը, ով հասավ Billboard Global 200-ի և Billboard Hot 100-ի առաջին հորիզոնականին իրենց Dynamite սինգլով և «Savage Love (Laxed - Siren Beat)» ռեմիքսով։

ՅՈՒՆԻՍԵՖ-ի հետ համագործակցությամբ իրենց «Love Myself» քարոզարշավը հիմնելուց հետո Հարավային Կորեա-ի նախագահի կողմից մշակութային շքանշան ստացան։

Գործունեություն
---------------

### Նախքան դեբյուտը

Խմբի առաջին անդամները ընտրվել են «Hit It» լսումների միջոցով, որը BigHit ընկերությունը կազմակերպում էր Հարավային Կորեայի շատ քաղաքներում 2010 և 2011թթ․։ Դեբյուտը պետք է լիներ 2011թ. սակայն խմբի անդամների շարունակական փոփոխությունների պատճառով նրանց դեբյուտը անընդհատ հետաձգվում էր և, վերջապես, 2012թ. խմբի վերջնական անդամները հաստատվեցին։ Իրենց դեբյուտից կես տարի առաջ խումբը սկսեց իրենց անունը կերտել և ֆաների հետ հարաբերություններ ստեղծել Թվիթթերի, վիդեո բլոգերի, ֆանկաֆեի փոստերի ու Յություբ-ում և SoundCloud-ում cover-ներ հրապարակելու միջոցով։

Նախքան դեբյուտը RM-ը արդեն ելույթներ էր ունենում որպես ռեփեր և ուներ մի քանի ոչ պաշտոնական երգեր, ներառյալ համագործակցություն Զիկո-ի հետ։ Ջին-ը Կոնկուկի համալսարանի ֆիլմի ֆակուլտետի աշակերտ էր, Շուգա-ն ռեփեր էր Դեգուում։ Ջեյ Հոփ-ը, ով NEURON պարային խմբի անդամ էր, ակտիվ էր պարի ասպարեզում և մասնակցում էր պարային մարտերի և մրցույghթների։ Մինչև Big Hit-ին միանալը, Ջիմին-ը Բուսանի արվեստների ավագ դպրոցի ժամանակակից պարերի լավագույն աշակերտն էր, սակայն հետո տեղափոխվեց Կորեայի արվեստների ավագ դպրոց Վի-ի հետ, ով Դեգուից էր։ Չոնգուկ-ը հրավերներ էր ստացել 7 գործակալությունների կողմից, բայց վերջում ընտրեց Big Hit-ը, RM-ի ռեփը լսելուց հետո։

Կարիերա
-------

### 2013: **2 Cool 4 Skool** և **O!RUL8,2?**

**2 Cool 4 Skool** — դեբյուտային մինի առաջին ալբոմնն է, բաց է թողնվել 2013 թվականի հունիսի 12-ին:

«2 Cool 4 Skool»Մայիսի 21, 2013-ին Big Hit Entertainment-ը տեղադրեց հետհաշվարկ ժամացույց պաշտոնական BTS կայքում և դեբյուտ թրեյլեր թողարկեցին Յություբում՝ ժամացույցի հաշվարկի ավարտից հետո։ Թրեյլերում Հիփ-հոփ ժանր երաժշտություն է լսվում, իսկ տեսահոլովակում «Finally BTS will make their debut!» բառերն է երևում։ Ժամացույցի հաշվարկի ավարտին նաև BTS-ի անդամների նկարներ BTS-ի պաշտոնական Ֆեյսբուքյան էջ գցեցին, Big Hit Entertainment-ը թրեք լիսթը թողարկեց սպասվող ալբոմի համար իրենց Թվիթթերյան էջում, ու թողարկեցին ալբոմի դիզայնը և մանրամասնությունները։ Շուտով առաջին թիզերը թողարկեցին, բացահայտելով որ «No More Dream» անունով երգ կլիներ գլխավոր սինգլը։

***O!RUL8,2?*** — BTS-ի առաջին երկարացված պիեսն է։ Թողարկվել էր Սեպտեմբերի 11, 2013-ին, որպես իրենց երկրորդ ալբոմը։ Ալբոմը բաղկացած է տաս թրեքերից, գլխավոր թրեքը լինելով՝ «N.O» երգը։

«O!RUL8,2?»Օգոստոսի 27, 2013-ին Big Hit Entertainment-ը տեղադրեց հետհաշվարկ ժամացույց պաշտոնական BTS կայքում և դեբյուտ թրեյլեր թողարկեցին Յություբում՝ ժամացույցի հաշվարկի ավարտից հետո։ Այն ներկայացնում է RM-ի մենախոսություն։ Երեք օր հետո, *O!RUL8,2?-ի* թրեք լիսթը և հայեցակարգային լուսանկարները թողարկեցին իրենց պաշտոնական Թվիթթերյան և Ֆեյսբուքյան էջերում։ Big Hit Entertainment-ը ավելի ուշ թողարկեց թրեյլեր ալբոմի համար։ Շուտով առաջին թիզերը թողարկեցին, բացահայտելով որ «N.O» անունով երգ կլիներ գլխավոր սինգլը։

### 2014— **Skool Luv Affair**, **Dark & Wild** և **Wake Up**

**Skool Luv Affair**: BTS-ի երկրորդ մինի ալբոմը։ Թողարկվել է 2014 թվականի փետրվարի 11-ին։ Կազմված է 10 երգից՝ ներառյալ գլխավոր «Boy in Luv» սինգլը։ Ապրիլին խումբն զբաղվել է «Just One Day» երգի գովազդով։ Վերահրատարակությունը թողարկվել է 2014 թվականի մայիսի 14-ին «Miss Right» և «I Like It (좋아요) [Slow Jam Remix]» նոր երգերով։ «Skool Luv Affair*»* ալբոմը եղել է 2014 թվականի 20 ամենավաճառվող ալբոմներից մեկը Կորեայում։

«*Dark & Wild»*
**Dark & Wild**։ խմբի առաջին ամբողջական ստուդիական ալբոմը։ Թողարկվել է 2014 թվականի օգոստոսի 19-ին։ Կազմված է 14 երգից, որտեղ գլխավորը «Danger» սինգլն է։ Հետո խումբը «War of Hormone» սինգլի գովազդումը։ 2014 թվականին «Dark & Wild»-ը դարձավ Կորեայի ամենաշատ վաճառվող 14 ալբումներից մեկը։

**Wake Up**։ BTS-ի ճապոնական առաջին ստուդիական ալբոմը։ Այն թողարկվել է 2014 թվականի դեկտեմբերի 24-ին։ Բաղկացած է 13 երգից, ներառյալ՝ «No More Dream», «Boy in Luv» և «Danger», ինչպես նաև՝ «The Stars» և «Wake Up» ճապոնական նոր երգերը։ Ալբոմը Oricon չարթերում զբաղեցրել է երկրորդ հորիզոնականը։

### 2015: **The Most Beautiful Moment in Life**, համերգային շրջագայություն և աճող հեղինակություն

2015թ. փետրվարի 10-19-ը BTS-ը առաջին անգամ շրջագայեց Ճապոնիայով, *Wake Up: Open Your Eyes* տուրի շրջանակներում։ Նրանք ելույթ ունեցան 25000 երկրպագուների համար Տոկիոյում, Օսակայում, Նագույայում և Ֆուկուոկայում։ Մարտի 28-ին տղաները ունեցան իրենց երկրորդ սոլո համերգը Կորեայում, *BTS Live Trilogy – Episode 1: BTS Begins* անվանումով։

Խմբի 3-րդ մինի-ալբոմը՝ *The Most Beautiful Moment In Life, Part 1*-ը, թողարկվել է 2015թ. ապրիլի 29-ին։ Հունիսին այն ընդգրկվել էր «27 Best Albums of 2015 So Far» ցուցակում և ընդգրկված միակ կորեական ալբոմն էր։ 2015թ. մայիսի 5-ին, ալբոմի գլխավոր երգը՝ I Need U-ն, գրավեց առաջին հորիզոնականը SBS-ի *The Show*-ում, ինչը նշանավորեց խմբի առաջին հաղթանակը դեբյուտից սկսած։ Իր թողարկումից «The Most Beautiful Moment In Life, Part 1*»*-ը վաճառվել է 200000 օրինակով:

«The Most Beautiful Moment in Life : Young Forever»Հունիսի 4-ին BTS-ը թողարկեց իրենց 4-րդ ճապոնական սինգլը՝ For You-ն, որպեսզի տոնեն իրենց ճապոնական դեբյուտի առաջին տարեդարձը, թողարկելով երգի տեսահոլովակը նույն օրը։ Սինգլը բարձրացավ Oricon-ի չարտի առաջին հորիզոնական և առաջին օրվա ընթացքում վախառվեց 42611 օրինակով։

Հունիսի 23-ին BTS-ը թողարկեց «Dope» երգի տեսահոլովակը, որը «The Most Beautiful Moment in Life, Part 1*»* ալբոմից էր։ Այն դարձավ BTS առաջին տեսահոլովակը, որը հատեց 100մլն. դիտում սահմանը։ «Dope»-ը հասավ իր հայտնիության գագաթնակետին, երբ հայտնվեց *Billboard-*ի *World Digital Chart*-ի 3-րդ հորիզոնականում, չնայած նրան որ դուրս է եկել 2 ամիս առաջ։

Խմբի *2015 Live Trilogy Episode: The Red Bullet* շրջագայությունը շարունակվեց Մալազիայում, Լատինական Ամերիակայում, Ավսրալիայում և Միացյալ Նահանգներում և ավարտվեց Հոնկ Կոնգում օգոստոսի 29-ին։

BTS-ը մասնակցել է Ճապոնիայում 2015 *Summer Sonic Festival*-ին, ելույթ ունենալով Տոկիոյի *QVC Marine Field*-ում օգոստոսի 15-ին և Օսակայում 16-ին։ Սեպտեմբերի 8-ին հայտարարվեց, որ BTS-ը կվերադառնա բեմ The Most Beautiful Moment in Life, Part 2 ալբոմով, նոյեմբերի 30-ին։ Նրանք նաև ունեցան 3 օր տևողությամբ համերգներ՝ *The Most Beautiful Moment in Life: On Stage՝* նոյեմբերի 27-29, որտեղ առաջին անգամ ներկայացան իրենց նոր գլխավոր երգով՝ Run-ով։

*2015 Mnet Asian Music Awards*-ի ժամանակ նրանք ստացան *Best World Performer* մրցանակը։ Մրցանակաբաշխության ժամանակ նրանք կատարեցին «Run»-ը, և ունեցան ելույթ GOT7-ի հետ։ Որպես իրենց 5-րդ ճապոնական սինգլ, խումբը թողարկեց «I Need U»-ն։

### 2016: **The Most Beautiful Moment in Life: Young Forever**, **Youth** և **Wings**

2016 թվականի հունվարին *Nexon* խաղերի արտադրման գործակալությունը հովանավորել է, որպեսզի թողարկվեն անձնանշաններ *Elsword* խաղի կերպարների համար, որոնց նախատիպներ կդառնան խմբի անդամները։ Նրանք նաև ընտրվել են որպես մոդելներ *SK Telecom-ի* համար և *BBQ Chicken-ի* դեմք ապրիլին։

Մարտի 15-ին թողարկվել է խմբի վեցերորդ ճապոնական Run սինգլը։ Մայիսի 2-ին թողարկվել է հատուկ հրատարակում *The Most Beautiful Moment in Life: Young Forever* ալբոմի համար։ Խումբը անցկացրել է երկու համերգ Սեուլում՝ *Olympic Gymnastics Arena* հրապարակում մայիսի 7-ին և 8-ին որպես աջակցություն ալբոմին։ Շոուին ներկա է գտնվել 24,000 մարդ։ Դրանից հետո խումբը սկսել է շրջագայություն Ասիայում, և վաճառվել է իրենց համերգի 144000 տոմս։ BTS-ը նաև եղել է հեդլայներներ Լոս Անջելեսում կայացած *KCON* փառատոնում հունիսին և Նյու Յորքում հուլիսին, և երկու անգամ էլ ամբողջովին վաճառվել են։

Ելույթ Ֆրանսիայում, 2016 թվական; հունիսՍեպտեմբերի 7-ին թողարկվել է երկրորդ ճապոներեն՝ *Youth* ալբոմը, որը թողարկումից հետո մեկ օրում վաճառվել է 44,000 կրկնօրինակ և զբաղեցրել է ճապոնական հիթ շարքերի բարձր հորիզոնականները։

Հոկտեմբերի 10-ին խումբը թողարկել է իր երկրորդ ամբողջական ալբոմը՝ *Wings* անվանումով և Blood Sweat & Tears գլխավոր երգով։ Սեպտեմբերի 28-ին սկսվե է ալբոմի նախնական պատվերները, որը բաղկացած է 15 երգերից, և առաջին շաբաթում նրանց քանակը կազմել է 500000 օրինակ։ Խումբը հասել է «ուղիղ հարվածի» կորեական հիթ շարքերում, ինչպես նաև զբաղեցրել է առաջին հորիզոնականը iTunes-ում, ավելի քան 27 երկրներում՝ ամբողջ աշխարհով։ Մեկ օրում «Blood Sweat & Tears» երգի տեսահոլովակը հավաքել է 6000000 դիտում։ Այն դարձել է նոր ռեկորդ կորեական խմբերի մեջ։ Ալբոմին նաև հաջողվել է հայտնվել *Մեծ Բրիտանիայի ալբոմների հիթ* շարքում, որը դարձել է պատմական իրադարձություն, դեռ ոչ մի կորեական խմբի ալբոմ չէր հայտնվել այնտեղ։ Այն նաև հայտնվել է 26-րդ հորիզոնականում ամերիկյան գլխավոր՝ Billboard 200 հիթ շարքում, որը թարմացրել է ռեկորդը (ռեկորդը պատկանել է 2NE1 խմբի Crush ալբոմին, որը հասել է 61-րդ հորիզոնականին 2014 թվականին։ Մի քանի օր անց հայտնի է դարձել, որ ալբոմը գլխավորել է համաշխարհային ալբոմների հիթ շարքը, համաշխարհային սինգլների հիթ շարքը և թոփ 50 հայտնի արտիստների հիթ շարքը (Social 50)։

Նոյեմբերի 12-13 տեղի է ունեցել BTS-ի մասշտաբային ֆեն միթինգը Գոչոկ Սքայ Դոմում։ Բոլոր 38000 տոմսերը վաճառված էին։

Նոյեմբերի 19-ին BTS-ը հաղթել է «Տարվա ալբոմ» անվանակարգում, «The Most Beautiful Moment in Life: Young Forever» ալբոմով, *MelOn Music Awards* մրցանակաբաշխությունում։ Այդ կերպ, նա ստացել է իր *Դեսանգը*, կամ ամենաբարձր մրցանակը առաջնաելույթի պահից հետո։ Դեկտեմբերի 2-ին հաղթել է «Տարվա արտիստ» անվանակարգում, Mnet Asian Music Awards մրցանակաբաշխությունում։ Դեկտեմբերի 15-ին հայտարարվել է, որ 2017 թվականի փետրվարի 18-ին սկսվում է *2017 BTS Live Trilogy Episode III The Wings Tour* շրջագայությունը։

### 2017: **Wings: You Never Walk Alone**

BTS-ը «Golden Disk Awards» մրցանակաբաշխության ժամանակ, 2017 թվական հունվար
2017 թվականի փետրվարի 13-ին BTS-ը թողարկել է *Wings* ալբոմի ընդլայնված տարբերակը, *Wings: You Never Walk Alone* անվանումով։ Նախնական պատվերների քանակը կազմել է 700000 օրինակ։ Գլխավոր Spring Day սինգլը զբաղեցրել է ամենաբարձր հորիզոնականները Կորեայի 8 գլխավոր հիթ շարքերում, չափազանց շատ բեռնումների պատճառով՝ տեղի է ունեցել թվային ներբեռնման աշխատանքի խափանում *Melon* հիթ շարքում։ «Not Today» սինգլը հասել է 11-րդ հորիզոնականին iTunes-ում, ԱՄՆ, այն ժամանակ, երբ «Spring Day» երգը 8-րդ տեղում, BTS-ին դարձրել է առաջին կորեական խումբը, որը հայտնվել է թոփ տասնյակում։ Սինգլը նաև գրավել է Բրունեյի, Ֆինլանդիայի, Հոնկոնգի, Ինդոնեզիայի, Լիտվիայի, Մալազիայի, Ֆիլիպինների, Սինգապուրի, Թայվանի, Թաիլանդի և Վիետնամի հիթ շարքերում, ալբոմը զբաղեցրել է առաջին հորիզոնականը Հայաստանում, Բրունեյում, Ֆինլանդիայում, Ինդոնեզիայում, Ղազախստանում, Լատվիայում, Մալազիայում, Ֆիլիպիններում, Սինգապուրում, Շվեդիայում, Թայվանում, Թաիլանդում և Վիետնամում։ Թողարկման առաջին օրը «Spring Day» երգի տեսահոլովակը հավաքել է 9 միլիոն դիտում, սահմանելով բացարձակ ռեկորդ կորեական խմբերի շարքում, այն նաև հավաքել է 20 միլիոն դիտում ընդամենը 4 օրվա ընթացքում, որը նույնպես համարվում է ռեկորդ։ Առաջին անգամ նոր երգերը կատարել են *2017 BTS Live Trilogy Episode III: The Wings Tour* շրջագայության շրջանակներում, որը սկսվել է փետրվարի 18-ին Սեուլում։ Փետրվարի 19-ին կայացել է «Not Today» երգի տեսահոլովակի պրեմիերան, որը հավաքել է 10 միլիոնից ավելի դիտում թողարկումից հետո մեկ օրում, որը դարձրել է նրանց ամենադիտվող տեսահոլովակը կորեական խմբերի շարքում, բոլոր ժամանակներում։ Փետրվարի 22-ին «Spring Day» երգը առաջնաելույթ է կատարել *Billboard Bubbling Under Hot 100* հիթ շարքի 15-րդ հորիզոնականում՝ դարձնելով BTS-ին միակ կորեական տղամարդկանց խումբը, որը երբևիցե հայտնվե է այդ հիթ շարքում։

### 2017—2018: **Love Yourself: Her**, **Love Yourself: Tear**, **Love Yourself: Answer** և **Face Yourself**

**Love Yourself: Her**։ BTS-ի 5-րդ մինի-ալբոմը։ Թողարկվեց 2017 թվականի սեպտեմբերի 18-ին Big Hit Entertainment լեյբլի կողմից։ կազմված է 4 տարբերակներից («L», «O», «V» и «E»), DNA գլխավոր սինգլով։ Ինչպես նաև ֆիզիկական օրինակների վրա մատչելի էին 2 գաղտնի թրեքեր՝ «Skit: 망설임과 두려움 (Skit: Hesitation and Fear)» и «바다 (Sea)»:

«Love Yourself» համերգ
«Love Yourself 承 'Her'»-ը դարձավ BTS-ի առաջին ալբոմը, որը թողարկվեց պաշտոնական լոգոյի փափոխությունից հետո։ Պրոմոուշենը սկսեց օգոստոսի 10-ին։ Օգոստոսի 21-ին հայտվեց առաջին տեղեկությունը խմբի առաջիկա քոմբեքի մասին՝ սեպտեմբերի 18-ին, իսկ ընկերությունը հաստատեց այդ լուրերը։ Սեպտեմբերի 4-ին թողարկվեց թրեյլեր, որը իր մեջ ընդգրկված էր Serendipity ներածական երգը։ Երգացանկը ներկայացրին սեպտեմբերի 12-ին։ «DNA» տեսահոլովակի թիզերները հայտնվեցին սեպտեմբերի 14-ին և 15-ին։ Սեպտեմբերի 18-ին ալբոմը պաշտոնապես թողարկվեց ֆիզիկական և հոսքային տարբերակներով։

**Love Yourself: Tear**։ BTS-ի երրորդ ստուդիական ալբոմը։ Այն թողարկվել է 2018 թվականի մայիսի 18-ին՝ Big Hit Entertainment լեյբլով։ Սա խմբի երրորդ կորեական ամբողջական ալբոմն է՝ 2016 թվականին թողարկած Wings ալբոմից հետո։

«Love Yourself: Answer»
«*Love Yourself 轉 'Tear'»* -ը առաջին անգամ ազդարարվել է 2018 թվականի ապրիլի 14-ին՝ «Euphoria: Theme of Love Yourself 起 Wonder» մինի-ֆիլմի թողարկումով՝ ապրիլի 5-ին։ Թրեյլերն իր մեջ պարունակում էր Euphoria սինգլը, որը ձայնագրվել էր Չոնգուկի կողմից։ Երգի պրոդյուսերն էին՝ DJ Swivel-ը, Քենդիս Նիկոլ Սոսա-ն, Բան Շիհյոկ-ը, Supreme Boi-ը, Adora-ն և RM-ը։ Այն ձայնագրվել է սինթի փոփի և դիփ հաուսի տարրերի կիրառմամբ։

**Love Yourself: Answer**։ Կորեերեն լեզվով կազմված երրորդ ամբողջական ալբոմն է BTS-ի թողարկած։ Ալբոմը թողարկվել է 2018-ի օգոստոսի 24-ին Big Hit Entertainment-ի կողմից և այն հասանելի է 4 տարբերակներով՝ «S», «E», «L» և «F»: Idol թրեքը ծառայում էր որպես գլխավոր սինգլ։ Երգերի մեծ մասը Love Yourself: Her և Love Yourself: Tear ալբոմներից էին։ Ալբոմը առաջին տեղը գրավեց Հարավային Կորեայում, Կանադայում, Ճապոնիայում և Միացյալ Նահանգներում՝ դառնալով BTS-ի երկրորդ ամենահայտնի ալբոմը ԱՄՆ աղյուսակներում։

2018-ի նոյեմբերի 9-ին Love Yourself: Answer-ը դարձավ առաջին կորեական ալբոմը, որը «gold certified» եղավ Միացյալ Նահանգներում։ Այն նաև վաճառել է 60,000 օրինակ Միացյալ Թագավորությունում՝ BTS-ին դարձնելով ասիական առաջին խումբը, որը երկրում հավաստագրված «Silver» է։

2019 թվականի նոյեմբերի 7-ին հաղորդվեց, որ «Love Yourself: Answer» ալբոմը մնացել է գծապատկերների վրա 52 շաբաթների ընթացքով, դարձնելով ալբոմը առաջինը, իսկ ներկայումս՝ միակ Քեյ-փոփ ալբոմը, որը մնացել է Billboard-ի հիմնական ալբոմների աղյուսակում մի ամբողջ տարի։

**Face Yourself**։ BTS-ի երրորդ ճապոնական ամբողջական ստուդիական ալբոմը։ Այն թողարկվել է 2018 թվականի ապրիլի 4-ին Big Hit Entertainment լեյբլի կողմից՝ Universal Music Group-ի, Virgin Records-ի և Def Jam Records-ի աջակցությամբ։ Բաղկացած է 12 սինգլից՝ ներառյալ *Wings* (2016 թիվ) և Love Yourself 承 `Her` (2017) ալբոներից երգեր։ Ալբոմում ներառված են նաև ճապոական երեք երգ՝ «Don’t Leave Me», «Let Go» և «Crystal Snow»։

### 2019—2020: **Map Of The Soul: Persona**, **Map Of The Soul: 7**, **Dynamite,** **Map of the Soul: 7 – The Journey և *Be***

**Map Of The Soul: Persona**։ BTS-ի վեցերորդ մինի ալբոմը։ Թողարկվել է 2019 թվականի ապրիլի 12-ին Big Hit Entertainment լեյբլում։ Թողարկումը դարձել է առաջինը, 2018 թվականի օգոստոսին թողարկված Love Yourself: Answer-ից հետո։

Առաջին անգամ ալբոմի անվանումը ներկայացնող ներածական տեսանյութը ցուցադրվել է Հոնկոնգում, 2018 թվականի դեկտեմբերին Mnet Asian Music Awards-ում BTS-ի ելույթի ժամանակ։ Ալբոմը կնշանավորի խմբի կարիերայում նոր սերիայի սկիզբը, ինչպես «The Most Beautiful Moment In Life»-ը (2015-2016) և «Love Yourself»-ը (2017-2018)։

«Map of the Soul - Persona» մամուլի ասուլիս
**Map Of The Soul: 7**։ BTS-ի չորրորդ ամբողջական ստուդիական ալբոմն է։ Ալբոմը թողարկվեց 2020 թվականի փետրվարի 21-ին ՝ Big Hit Entertainment-ի կողմից։ Դա նրանց 2019-ի Map of the Soul: Persona- ի շարունակությունն է։ BTS-ի կողմից նկարագրված է ալբոմը որպես «խորապես անձնական»։ Նկարագրվել է որպես փոփ, R&B և հիփ-հոփ ձայնագրություն ունեցող։ Քնարերգորեն այն շոշափում է արտացոլման, ներհայացքի և ինքն-ընդունման թեմաներ։

«Map Of The Soul: 7»-ին աջակցում էին երկու սինգլներ, երկուսն էլ մտան Billboard Hot 100: Black Swan-ը հասավ 57-րդ հորիզոնականին, իսկ On-ը հասավ 4-րդ հորիզոնականին։ Ալբոմը ստացել է *Album of 2020* անվանակարգը *People's Choice* 46-րդ մրցանակաբաշխության ժամանակ։

**Dynamite**։ Թողարկվել է 2020 թվականի օգոստոսի 21-ին՝ Big Hit և Sony Music լեյբլների միջոցով։ Սինգլը խմբի առաջին երգն է, որն ամբողջությամբ ձայնագրված է անգլերենով։ Dynamite-ը ուրախ դիսկո փոփ երգ է, համադրված ֆանկի և սոուլի տարրերով։

2020 թվականի սեպտեմբերի 1-ին երգը դեբյուտ է կատարել Billboard Hot 100 չարթի առաջին հորիզոնականում, դառնալով խմբի առաջին համար մեկ սինգլը ԱՄՆ-ում։ Խումբը նաև դարձել է հարավկորեական առաջին բոյ բենդը, որը գլխավորել է Hot 100-ը։ Երգն առաջին շաբաթում վաճառվել է 265,000 ներբեռնումներով, որը դարձել է լավագույն ցուցանիշը Թեյլոր Սվիֆթի «Look What You Made Me Do» (2017) երգից հետո։

**Map of the Soul: 7 – The Journey**։ BTS-ի չորրորդ ճապոներեն ամբողջական ստուդիական ալբոմը, որը թողարկվել 2020 թվականի հուլիսի 14-ին։ Այն առաջին ճապոներեն թողարկումն է 2018 թվականի Face Yourself ալբոմի թողարկումից հետո։ Ալբոմն ներառում է Love Yourself: Answer (2018), Map of the Soul: Persona (2019) և Map of the Soul: 7 (2020) ալբոմներից երգերի ճապոներեն տարբերակներ, ինչպես նաև նոր բնօրինակ ճապոներեն երգեր՝ «Intro: Calling»-ը, գլխավոր սինգլ «Stay Gold»-ը, «Your Eyes Tell»-ն ու «Outro: The Journey»-ն։ Ինչպես նաև ալբոմում ներառվել է ավելի վաղ թողարկված, 2019 թվականի Lights սինգլը։

### 2021-ներկա։ *BTS, the Best* և «Butter»

BTS-ը գրավեց երեք հորիզոնական «Global Album Sales Chart of 2020»-ում։ *Map of the Soul: 7-ը* առաջին հորիզոնականում, *Be (Deluxe Edition)-ը* երկրորդ հորիզոնականում՝ և *Map of the Soul: 7 – The Journey-ը* ութերորդ հորիզոնականում։ BTS-ը առաջին անգամ դասվեց «Global Digital Single Chart of 2020»-ում իրենց «Dynamite» սինգլով։ Մարտի 14-ին, իրենց երրորդ Գրեմմի այցելությանը, BTS-ը բեմադրեց իրենց «Dynamite» սինգլը, դառնալով առաջին կորեական խումբը ով ունեցավ Գրեմմիի բեմ։ Խմբի վեցերորդ հավաքածու ալբոմ՝ *BTS, the Best-ը* թողարկվելու է հունիսի 16, 2021 թվականին։ Ապրիլի 1-ին, BTS-ը թողարկեց հավաքածու ալբոմի գլխավոր սինգլ՝ Film Out-ը։ Ապրիլի 26-ին, BTS-ը հեռարձակեց 1 ժամանոց հետհաշվարկ՝ կարագի հալվող խորանարդով։ Երբ կարագը հալվեց, պարզվեց որ նրանք վերադառնում են մայիսի 21-ին իրենց երկրորդ անգլալեզու սինգլ՝ Butter-ով։ Այնուհետև նրանք նույն թվականին թողարկեցին իրեն երրորդ անգլալեզու սինգլը` "Premission To Dance"-ը (Պարի Թույլտվություն), որը գրել է հայտնի երգիչ Ed Sheeran ը։ Որից հետո հայտնի ամերիկյան Coldplay խումբը հայտարարեց որ ցանկանում է BTS-ի հետ նոր երգ թողարկել որի անունն էր "My Universe"։

Անդամներ
--------

| Բեմական անուն | Իրական անուն | Կարգավիճակը խմբում | Ծննդյան օր |
| --- | --- | --- | --- |
| Ռոմանականացում | Ռոմանականացում | հանգըլ |
| RM - Առ Էմ | Kim Nam-Joon | 김남준 | լիդեր, գլխավոր ռեփեր, երգերի հեղինակ, ինչպես նաև ամեն ինչ կործանող․ | սեպտեմբերի 12, 1994 (29 տարեկան) |
| Jin - Ջին | Kim Seok-Jin | 김석진 | վոկալիստ, խմբի վիժուալ, հաց սարքող, կատակչի | դեկտեմբերի 4, 1992 (31 տարեկան) |
| Suga - Շուգա | Min Yoon-Gi | 민윤기 | ռեփեր, կոմպոզիտոր, քնած 2րդ խոհարար․ | մարտի 9, 1993 (31 տարեկան) |
| J-Hope - Ջեյ Հոուփ | Jung Ho-Seok | 점호석 | գլխավոր պարող, ռեփեր, լավ մարդա․ | փետրվարի 18, 1994 (30 տարեկան) |
| Jimin - Ջիմին | Park Ji-Min | 박지민 | գլխավոր պարող, առաջատար վոկալիստ, հորս արև ճիշտա․ | հոկտեմբերի 13, 1995 (28 տարեկան) |
| V- Վի | Kim Tae-Hyung | 김태형 | պարող, վոկալիստ, միստր դրամա․ | դեկտեմբերի 30, 1995 (28 տարեկան) |
| Jungkook - Չոնգուկ | Jeon Jung-Kook | 전정국 | գլխավոր պարող և վոկալիստ, սաբ-ռեփեր, ով ասե՞ց նա նապաստակիկն է․ | սեպտեմբերի 1, 1997 (26 տարեկան) |

Սկավառակագրություն
------------------

Հիմնական հոդված՝ BTS խմբի սկավառակագրություն
BTS 
Հիմնական հոդված՝ BTS խմբի սինգլների սկավառակագրություն

| Կորեական ալբոմներ
* **2 Cool 4 Skool** **(2013)**
* **O!RUL8,2?** **(2013)**
* **Skool Luv Affair** **(2014)**
* **Dark & Wild** **(2014)**
* **The Most Beautiful Moment in Life, Part 1** **(2015)**
* **The Most Beautiful Moment in Life, Part 2** (2015)
* **The Most Beautiful Moment in Life: Young Forever** **(2016)**
* **Wings** **(2016)**
* **Wings: You Never Walk Alone** **(2017)**
* **Love Yourself: Her** **(2017)**
* **Love Yourself: Tear** **(2018)**
* **Love Yourself: Answer** (**2018**)
* **Map of the Soul: Persona** (**2019**)
* **Map of the Soul: 7** (**2020**)
 | Ճապոնական ալբոմներ
* **Wake Up**(2014)
* **Youth** (2016)
* **Face Yourself** (2018)
* **Map of the Soul 7: The Journey** (2020)
 |

1.

Մրցանակներ
----------

Հիմնական հոդված՝ BTS խմբի մրցանակների և անվանակարգերի ցանկ

Պատկերասրահ
-----------

* 
* 
* 
* 
* 
* 
* 
* 
* 
* 
* 
*

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «넥슨, '엘소드'에 인기 그룹 '방탄소년단' 신규 아바타 추가». *naver.com*. January 21, 2016. Վերցված է 2016 թ․ նոյեմբերի 20-ին.
2. ↑  «BTS Selected as the New Face for SK Telecom». *snoopi.com*. February 16, 2016. Վերցված է 2016 թ․ նոյեմբերի 20-ին.
3. ↑  «BTS are now the faces of 'BBQ Chicken'!». *AllKPop*. April 10, 2016. Վերցված է 2016 թ․ նոյեմբերի 20-ին.
4. ↑  «防弾少年団、日本6thシングル「RUN-Japanese Ver.-」の発売が決定！». *KStyle*. February 15, 2016. Վերցված է 2016 թ․ նոյեմբերի 20-ին.
5. ↑  «Kpop News: BTS successfully holds epilogue concert in Seoul and reveals new goals». *newseveryday.com*. May 10, 2016. Վերցված է 2016 թ․ նոյեմբերի 20-ին.
6. ↑  «BTS Sells Out All The Concerts On Their Asia Tour». *soompi.com*. June 24, 2016. Վերցված է 2016 թ․ նոյեմբերի 20-ին.
7. ↑  «BTS To Headline KCON 2016 LA, BTOB and DAY6 Join NY Concert». *soompi.com*. May 5, 2016. Վերցված է 2016 թ․ նոյեմբերի 20-ին.
8. ↑  «デイリー　CDアルバムランキング». *web.archive.org*. September 7, 2016. Արխիվացված է օրիգինալից 2016 թ․ սեպտեմբերի 8-ին. Վերցված է 2016 թ․ նոյեմբերի 20-ին.
9. ↑  «BTS Sells A Whopping 500,000 Copies Of "WINGS" In 1st Week Of Pre-Sale». *soompi.com*. October 7, 2016. Վերցված է 2016 թ․ նոյեմբերի 20-ին.
10. ↑  «Bangtan Boys second EP "Wings" tops 8 music charts». *Younhap News*. October 11, 2016. Վերցված է 2016 թ․ նոյեմբերի 20-ին.
11. ↑  «BTS Sweeps Worldwide iTunes Charts With "WINGS," MV Hits 3 Million Views In Less Than 10 Hours». *swoompi.com*. October 9, 2016. Վերցված է 2016 թ․ նոյեմբերի 20-ին.
12. ↑  «BTS reaches new milestone in views for their 'Blood Sweat & Tears' MV». *AllKPop*. October 10, 2016. Վերցված է 2016 թ․ նոյեմբերի 20-ին.
13. ↑  «BTS makes history on the Official UK Album charts». *sbs.com*. October 17, 2016. Վերցված է 2016 թ․ նոյեմբերի 20-ին.
14. ↑  «BTS' 'Wings' Sets New U.S. Record for Highest-Charting, Best-Selling K-Pop Album». *Billboard*. October 17, 2016. Վերցված է 2016 թ․ նոյեմբերի 20-ին.
15. ↑  «BTS Seriously Slays And Overtakes Several Billboard Charts». *soompi.com*. October 18, 2016. Վերցված է 2016 թ․ նոյեմբերի 20-ին.
16. ↑  «BTS Wins Best Album Of The Year At The 2016 Melon Music Awards». *soompi.com*. November 19, 2016. Վերցված է 2016 թ․ նոյեմբերի 20-ին.
17. ↑  «161202 BTS - Won Artist of The Year Daesang Award @2016 MAMA». *YouTube*. December 2, 2016. Վերցված է 2016 թ․ դեկտեմբերի 2-ին.
18. ↑  «BTS announces more tour dates; 95,000 tickets for America tour sold out». *Yibada News*. December 20, 2016. Վերցված է 2017 թ․ հունվարի 11-ին.
19. ↑  «방탄소년단 '윙스 외전', 선주문 70만장 돌파..사상 최다». *Naver*. February 10, 2017. Վերցված է 2017 թ․ փետրվարի 19-ին.
20. ↑  «BTS Breaks US Itunes Kpop Record With 'Spring Day'». *Korea Portal*. February 13, 2017. Վերցված է 2017 թ․ փետրվարի 19-ին.
21. ↑  «[차트톡] 방탄소년단 '봄날', 8개 차트 1위 올킬! 방탄 신곡 출시로 '멜론 접속지연'». *Naver*. February 13, 2017. Վերցված է 2017 թ․ փետրվարի 19-ին.
22. ↑  «BTS hits US iTunes chart with 'Spring Day'». *Inquirer*. February 13, 2017. Վերցված է 2017 թ․ փետրվարի 19-ին.
23. ↑  «[美친차트] 방탄소년단 '봄날', 차트 올킬+줄세우기..美친 위력». *Naver*. February 13, 2017. Վերցված է 2017 թ․ փետրվարի 19-ին.
24. ↑  «방탄소년단 '봄날', 美 아이튠즈 메인차트 8위 기록». *Naver*. February 13, 2017. Վերցված է 2017 թ․ փետրվարի 19-ին.
25. ↑  «BTS break their own YouTube record for most views in 24 hours with 'Spring Day'». *All K-Pop*. February 13, 2017. Վերցված է 2017 թ․ փետրվարի 19-ին.
26. ↑  «방탄소년단 '봄날' MV, K팝 그룹 최단 시간 2000만 뷰 돌파». *Naver*. February 16, 2017. Վերցված է 2017 թ․ փետրվարի 19-ին.
27. ↑  «BTS Surpasses Their Own Records With "Not Today" MV». *Soompi*. February 20, 2017. Վերցված է 2017 թ․ փետրվարի 21-ին.
28. ↑  «BTS Crack the Bubbling Under Hot 100 With 'Spring Day,' Conquer Multiple Charts With 'You Never Walk Alone'». *Billboard*. February 21, 2017. Վերցված է 2017 թ․ փետրվարի 22-ին.
29. ↑  «BTS Profile». BTS Official Website. Արխիվացված է օրիգինալից 2019 թ․ մարտի 27-ին. Վերցված է 2013 թ․ հուլիսի 20-ին.

Արտաքին հղումներ
----------------

* BTS. Առաջին կորեական խումբը, որ գրավել է աշխարհը Արխիվացված 2017-08-31 Wayback Machine
* Bangtan Boys խմբի պաշտոնական կայք
* Bangtan Boys խմբի ճապոնական պաշտոնական կայք
* Bangtan Boys խմբի պաշտոնական Facebook-ը
* Bangtan Boys խմբի Twitter-ը նորությունների համար
* Bangtan Boys խմբի պաշտոնական Twitter-ը անդամների համար
* Bangtan Boys խմբի Weibo-ն (ճապոնական)


|  |  |
| --- | --- |
|  | ***BTS***էջը Վիքիպահեստում |



|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
BTS |
| --- |
|  |
| Ջին • Շուգա • Ջեյ Հոփ • RM • Ջիմին • Վի • Ջոնգուկ • |
|  |
| Կորեերեն ստուդիական ալբոմներ | Dark & Wild • Wings • Love Yourself: Tear • Map of the Soul: 7 • Be • |
|  |
| Ճապոներեն ստուդիական ալբոմներ | Wake Up • Youth • Face Yourself • Map of the Soul: 7 – The Journey • |
|  |
| Մինի ալբոմներ | O!RUL8,2? • Skool Luv Affair • The Most Beautiful Moment in Life, Part 1 • The Most Beautiful Moment in Life, Part 2 • Love Yourself: Her • Map of the Soul: Persona • |
|  |
| Հավաքածու ալբոմներ | The Most Beautiful Moment in Life: Young Forever • Love Yourself: Answer • |
|  |
| Սինգլային ալբոմներ | 2 Cool 4 Skool • |
|  |
| Կորեերեն սինգլներ | «I Need U» • «Run» • «Fire» • «Save Me» • «Blood Sweat & Tears» • «Spring Day» • «Not Today» • «DNA (երգ, BTS)» • «Mic Drop» • «Fake Love» • «Idol» • «Boy with Luv» • «Make It Right» • «Black Swan» • «On» • «Life Goes On» • |
|  |
| Ճապոներեն սինգլներ | «Don't Leave Me» • «Airplane Pt. 2» • «Lights» • «Stay Gold» • |
|  |
| Անգլերեն սինգլներ | «Dynamite» • «Butter» • «Permission to Dance» • «My Universe» • |
|  |
| Համագործակցություններ | «Waste It on Me» • «Savage Love (Laxed – Siren Beat)» (ռեմիքս) • |
|  |
| Այլ երգեր | «Serendipity» • «Euphoria» • «Singularity» • «Epiphany» • «Intro: Persona» • «Home» • «Dionysus» • «Dream Glow» • «A Brand New Day» • «All Night» • «Heartbeat» • «Blue & Grey» • |
|  |
| Համերգային շրջագայություններ | The Red Bullet Tour • The Most Beautiful Moment in Life On Stage Tour • The Wings Tour • Love Yourself World Tour • Map of the Soul Tour • |
|  |
| Կապված | Big Hit Entertainment • BTS World • BTS World: Original Soundtrack • Երիտասարդություն (հեռուստասերիալ) • |
|  |
| Սկավառակագրություն • Սինգլների սկավառակագրություն • Մրցանակներ և անվանակարգեր • Տեսագրություն •
Category Կատեգորիա |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Big Hit Entertainment |
| --- |
|  |
| Ղեկավար | 
* Բան Շի Հյոկ

 |
|  |
| Սոլիստներ | 
* Agust D
* Ջեյ Հոփ
* Լի Հյուն
* RM

 |
|  |
| Խմբեր | 
* BTS
* TXT

 |
|  |
| Լեյբլներ | 

|  |  |
| --- | --- |
| Source Music | 
* GFriend

 |
|  |
| Pledis | 
* NU'EST
* Seventeen
* Bumzu
* Kyulkyung
* Եհանա
* Սունգյոն
* Նանա

 |
|  |
| Belift Lab | Enhypen |
|  |
| KOZ Entertainment | Զիկո |

 |
|  |
| Կապված | 
* Kakao M

 |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք  · Sina Weibo · Թվիթթեր · Թվիթթեր · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · Last.fm · SoundCloud · Spotify · ՏիկՏոկ · Յանդեքս երաժշտություն · ՅուԹյուբ · ՅուԹյուբ |
|  |
| Թեմատիկ կայքեր | Allmusic · Discogs · Internet Movie Database · Metacritic · MusicBrainz · Rate Your Music · Rotten Tomatoes |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 1174925353 · ISNI: 0000000460095849 · LCCN: no2017138930 · NKC: mzk20201061845 · VIAF: 916150943133426760004, 61158066404608430962 · WorldCat VIAF: 916150943133426760004, 61158066404608430962 |

 |